PROEN คว้างานสร้างสายส่งระบบ 115 เควี “กฟภ.” 2 โครงการ มูลค่า 223 ลบ.
PROEN รับงานสร้างสายส่งระบบ 115 เควี กับการไฟฟ้าส่วนภูมิภาค จำนวน 2 โครงการ รวมมูลค่ากว่า 222.7 ลบ. กำหนดเวลาแล้วเสร็จ ภายใน 360 วัน
PROEN รับงานสร้างสายส่งระบบ 115 เควี กับการไฟฟ้าส่วนภูมิภาค จำนวน 2 โครงการ รวมมูลค่ากว่า 222.7 ลบ. กำหนดเวลาแล้วเสร็จ ภายใน 360 วัน
7 เม.ย. 2565

บริษัท โปรเอ็น คอร์ป จำกัด (มหาชน) หรือ PROEN เปิดเผยว่า บริษัทฯ ได้ลงนามในสัญญาจ้างเหมาก่อสร้างและจ้างก่อสร้างสายส่งระบบ 115 เควีกับการไฟฟ้าส่วนภูมิภาค (กฟภ.) 2 โครงการ
โดยสัญญาที่ 1 สัญญาจ้างเหมาก่อสร้างสายส่งระบบ 115 เควี ของ กฟภ. ซึ่งผู้รับจ้างได้แก่ กิจการค้าร่วม เอสทีเอ็น แอนด์โปรเอ็น (ประกอบด้วย PROEN และ บริษัท สยามธรรมนนท์ จำกัด) ก่อสร้างสายส่งระบบ 115 เควี สถานีไฟฟ้าท่าแซะ – สถานีไฟฟ้าปะทิว จังหวัดชุมพร ตามโครงการพัฒนาระบบส่งและจำหน่ายระยะที่ 2 มูลค่างาน 185,770,000 บาท รวมภาษีมูลค่าเพิ่มและค่าใช้จ่ายอื่น กำหนดเวลาแล้วเสร็จ ภายใน 360 วัน
สัญญาที่ 2 สัญญาจ้างเหมาก่อสร้างสายส่งระบบ 115 เควีของ กฟภ.ผู้รบจ้างคือ PROEN จะก่อสร้างสายส่งระบบ 115 เควีช่วงสถานีไฟฟ้ากำแพงแสน – สถานีไฟฟ้าท่ามะกา 2 (ชั่วคราว) จังหวัดนครปฐม ตามโครงการพัฒนาระบบส่งและจำหน่าย ระยะที่ 2 แผนงานที่ 1 มูลค่างาน 36,931,562.53 บาท รวมภาษีมูลค่าเพิ่มและค่าใช้จ่ายอื่น กำหนดเวลาแล้วเสร็จ ภายใน 360 วัน